kardosdrur/scandi-wiki huggingface dataset:
Niels Rosenkrantz Schack

Niels Rosenkrantz (von) Schack (1680 – 1731) var en dansk generalmajor og godsejer. Han var fader til Joachim Otto Schack-Rathlou.

Rosenkrantz Schack ejede Sneumgård og Bramsløkke, der efter flere op- og nedture 1717 kom i generalmajor Schacks besiddelse.

Han blev 1714 gift med Sofie Hedevig Raben, datter af den kendte godssamler Emerentia von Levetzau. Denne dynamiske dame havde 1726 købt Ålholm og Bremersvold og i 1732 købte hun af sin svigersøns arvinger Bramsløkke.

I andet ægteskab, som han indgik 1727, giftede han sig med Benedicte Gjertrud von Ingenhaeff (8. marts 1705 – 1728), datter af generalmajor Johann Peter von Ingenhaeff.

Godsejere fra Danmark
Generalmajorer fra Danmark
Niels Rosenkrantz
Niels
Danskere i 1700-tallet
Rubén de la Red

Rubén de la Red Gutiérrez (født 5. juni 1985 i Móstoles, Spanien) er en tidligere spansk fodboldspiller, der sidst spillede som central midtbanespiller hos La Liga-klubben Real Madrid CF. Han havde, kun afbrudt af et et-årigt ophold hos Madrid-rivalerne Getafe CF, spillet for Real Madrid hele sin seniorkarriere. I 2007 var han med til at vinde det spanske mesterskab med klubben.

De la Reds ene sæson i Getafe CF var sæsonen 2007-08, dét år hvor danske Michael Laudrup var holdets træner. Her var han blandt andet med til at nå kvartfinalerne i UEFA Cuppen, samt finalen i den spanske pokalturnering Copa del Rey. Det var også i løbet af denne sæson at han kom i betragtning til landsholdet.

Den 30. oktober 2008 kollapsede Rubén de la Red i det 13. minut i en pokalkamp mod Real Unión pga. en medfødt hjertefejl. Efter lang tids overvejelse valgte spanieren at stoppe karrieren i 2010 i en alder af 25 år.

Landshold 
De la Red står noteret for tre kampe for Spaniens landshold, som han debuterede for den 31. maj 2008 i en venskabskamp mod Peru. Efterfølgende blev han af landstræner Luis Aragonés udtaget til EM i 2008. Her var han med til at blive europamester med holdet, selvom han kun opnåede spilletid i gruppekampen mod Grækenland, hvor han også scorede sit hidtil eneste landskampsmål.

Titler 
La Liga
 2007 med Real Madrid CF

EM
 2008 med Spanien

Eksterne henvisninger 
 De la Reds egen hjemmeside

Fodboldspillere fra Spanien
Fodboldspillere fra Real Madrid CF
Fodboldspillere fra Getafe CF
Deltagere ved det europæiske mesterskab i fodbold 2008
Juozas Imbrasas

Juozas Imbrasas (født 8. januar 1941) er en litauisk politiker. Han var borgmester i Vilnius fra juni 1999 til april 2000 og igen fra 16. april 2007 til 11. februar 2009. Han er medlem af partiet Orden og retfærdighed.

I 2007 var han i sin egenskab af borgmester medvirkende til at aflyse en demonstration for rettigheder til homoseksuelle.

Referencer 

Politikere fra Litauen
Fransk bulldog

Fransk bulldog er en hunderace der stammer fra England, og derefter blev meget populær i Frankrig.

Oprindelsesland og historie 
Den franske bulldog stammer øjensynlig fra Frankrig. Ophavet til den franske bulldog skal findes i Peru. Efter Amerikas opdagelse tog spanierne chincha-bulldoggen med sig hjem, hvor der blev avlet videre på racen. Forskere mener, at afkommet var havnet i Frankrig, men dette vides ikke med sikkerhed. Den første stambogsføring af racen fandt sted i 1885. 

I midten af 19. århundrede udvandrede mange arbejdere fra den engelske by Nottingham til Frankrig. Med sig havde de deres bulldogger, der stammede fra den engelske bulldog. Den medbragte bulldog-race var mindre end den engelske bulldog. 

Den nye bulldog race med sine 'flagermusører' blev hurtigt populær i Paris. Fra at være hund alene hos arbejderklassen og hos slagterne i Paris blev den franske bulldog populær blandt de højere sociale lag. Kongehuse, herunder Det danske kongehus, vides at have fransk bulldog.

Fysiske kendetegn 
Skulderhøjden er ca. 30 cm, og hunden kan veje mellem 8-14 kg, hvor hannen som regel vejer mest. Pelsen er kort og kan have farverne mørk brindlet, sort med hvide aftegninger, broget eller fawn. Kroppen er kompakt og muskuløs, mens ørerne er store og opretstående.

Karakter 
Den franske bulldog går for at være en intelligent, meget hengiven og venlig hund, som er tolerant over for børn. Hunden er meget legelysten, livlig, følsom og somme tider overstadig og stædig. Den holder meget af at være en del af familien og er følsom overfor isolation. Er velegnet som familiehund. Den franske bulldog har desuden tendens til at have masser af gåpåmod, og selvom den er en lille hund har den en til tider meget direkte facon at antaste andre hunde på. Det kan føre til konflikter hvis man som ejer af en fransk bulldog ikke husker at være opmærksom på dette.

Se også 
 Engelsk bulldog
 Bulldog

Referencer

Eksterne henvisninger 

 FCI standarden for Fransk bulldog 
 En mere beskrivende tekst om Fransk Bulldog 

Bulldog
Hunderacer fra England
Hunderacer fra Frankrig
Selskabshunde
Per Wium

Per Wium er tidligere musiker og programvært i DR.

Fra 2008 er han free-lance musikjournalist med speciale i The Beatles og deres musik.

Tjek fødselsår
Musikere fra Danmark
Tv-værter fra Danmark
Ansatte i DR
Henry T. King

Henry T. King Jr. (27. maj 1919, Meriden, Connecticut – 9. maj 2009) var en amerikansk anklager ved Nürnbergprocessen, advokat og akademisk forfatter.

Liv og arbejde 
King fik sin universitetseksamen i 1941 fra Yale College, og sin juridiske eksamen fra Yale Law School (1943). Efter at have været advokat i flere år i firmaet Milbank, Tweed & Hope blev King en af De Forenede Staters anklagere ved Nürnbergprocessen i 1946-1947. Han deltog først i retsforfølgelsen af den tyske generalstab og overkommando, hvor han forberedte sagerne mod Walther von Brauchitsch, Heinz Guderian og Erhard Milch. Guderian kom aldrig for retten og von Brauchitsch døde inden retssagen kom i gang. Erhard Milch blev dømt for to ud af tre forhold, og blev idømt 20 års fængsel. King arbejdede også på sagerne mod ministerierne og juristerne.

Efter sin tjeneste i Nürnberg havde King en lang karriere som advokat for adskillige virksomheder, herunder TRW Corporation. Han var medlem af det amerikanske advokatsamfunds Task force vedrørende krigsforbrydelser i det tidligere Jugoslavien.

Som led i forberedelsen af sagen mod Erhard Milch interviewede King i 1946 Albert Speer, en af de anklagede i retssagen mod de største krigsforbrydere. Halvtreds år efter mødet udgav han en bog sammen med Bettina Elles med titlen The Two Worlds of Albert Speer: Reflections of a Nuremberg Prosecutor. Udover denne bog har King skrevet over 60 tidsskriftsartikler.

King er for øjeblikket professor ved Case Western Reserve University School of Law, hvor han også fungerer som den amerikanske direktør for Canada-United States Law Institute. King er også en Senior Advisor for Robert H. Jackson Center i Jamestown, New York.

King blev interviewet i BBC's dokudrama fra 2006 Nuremberg: Nazis on Trial.

Æresbevisninger 
I 2002 udnævnte The University of Pittsburgh School of Law King til Fellow honoris causa i Center for International Legal Education. Ligeledes i 2002 blev King tildelt et æresdoktorat i civilret af University of Western Ontario. King var den hollandske regerings gæst den 11. marts 2003 ved indvielsen af den internationale forbryderdomstol i Haag.

Hans søn Dave King er forfatter.

Referencer 

Advokater fra USA
Personer fra Connecticut
Statens Mediesamling

Statens Mediesamling blev som en del af Statsbiblioteket i Århus etableret i 1987 med det formål at gemme kulturarven for de æterbårne medier. 
Senere blev det muligt at formidle radio/tv-udsendelser til forskere og studerende fra de videregående uddannelser.

Statens Mediesamling indeholder tv-udsendelser fra DR fra omkring april 1988, DR2 fra starten i 1996, DR radioudsendelser fra april 1984, inkl. regionerne. TV2 fra starten i 1988, inkl. regionerne indtil 2006, hvorefter det kun er udvalgte regioner (TV Lorry, TV Syd, TV Østjylland), der gemmes. Desuden TV2 News fra starten i 2006 og en del af TV3s danske udsendelser (1998-2005), mm. Statens Mediesamling indeholder også lokalradio/tv fra lokalstationernes start i 1983. Dog kun med 1-2 ugers optagelser pr. år fra udvalgte stationer. 

Statens Mediesamling indeholder desuden en lang række samlinger af historiske lydoptagelser - herunder Ruben-samlingen, Dialekt-samlingen, Anker Kirkeby-samlingen samt Arbejdererindringer fra Aarhus-samlingen.

Desuden hører Nationaldiskoteket også til i Statens Mediesamling. Nationaldiskoteket består af dansk udgivet musik siden 1900-tallet og frem.

Se evt. mere om historien i: Mellem bøger, bit og brugere, red. Niels Mark, Erling Midtgaard Hanssen og Niels C. Nielsen, Statsbiblioteket 2002, p. 317-25, Eva Fønss-Jørgensen, Medier og Musik på Statsbiblioteket.

Brug af materiale fra Statens Mediesamling 

Radio- og tv-udsendelser indsamlet fra 1. januar 2006 og frem kan søges frem i Mediestream, som er indgangen til Statsbibliotekets samlinger af digital kulturarv. På Statsbiblioteket, Det Kongelige Bibliotek samt Det Danske Filminstitut har alle adgang til at se/lytte til udsendelserne i Mediestream, hvis man benytter en af institutionens bruger-pc'er. Forskere og studerende tilknyttet uddannelsesinstitutioner som tilbyder lange videregående har efter aftale med Copydan adgang til radio- og tv-udsendelserne online.

Mediestream indeholder desuden reklamefilm vist i biograf eller sendt på TV2 samt digitaliserede aviser fra Statens Avissamling.

Referencer 

Dansk kultur
Samlinger på Det Kgl. Bibliotek
Out of Africa

Out of Africa kan henvise til flere artikler:

 Romanen Den afrikanske Farm (eng. Out of Africa)
 Filmen Mit Afrika (eng. Out of Africa)
Engelsk bulldog

Engelsk bulldog er en hunderace, der stammer fra Storbritannien. Racen er en af bulldogracerne.

Oprindelsesland & historie 
Den hører til gruppen Molosser, der var hunde, der blev benyttet som vagthunde, krigshunde og kamphunde.
De har udviklet sig til andre racer som bl.a. boxer og rottweiler.

Omkring år 0 var der stor udbredelse af en hundetype, som man kaldte Brittaniens Brydere; de blev brugt i arenaen og i krig.

Kilder fra begyndelsen af 1200-tallet viser, at hunderacen blev benyttet til at jage tyre. De har også været anvendt til med kampe mod andre dyr, som bjørne, løver, aber og hunde.

Derfor avlede man det korte næseparti, så hunden kunne holde fast og trække vejret samtidigt. Desuden avlede man ekstra skind, fordi det mindskede faren ved angreb.

I 1700-tallet beskrives bulldoggen som stærk og aggressiv. Hunden havde et udtalt underbid. Kampene blev forbudt i 1835.

I dag er racen tilpasset det moderne samfund. Bulldogen er blevet mindre og tungere samt mindre udholdende. Temperamentet er fredeligt, og den anvendes nu som selskabshund.

Fysiske kendetegn 
Hannen vejer ca. 25 kg., tæven vejer ca. 22,7 kg.

Pelsen er kort, og tilladte farver er beige, rødbrun brindlet (med eller uden sort 'maske'), hvid og broget. Sort, leverfarvet og sort/brun er ikke accepteret.

Karakter 
Den engelske bulldog er velegnet som familiehund. Den er livfuld, ukompliceret og rolig. Den er godmodig og følsom, men er uforfærdet hvis situationen kræver det. Racen er meget hengiven og foretrækker at være sammen med familien. Er vagtsom, men ikke ligefrem en vagthund.

Bulldoggen er let at opdrage, men skal have en konsekvent behandling. Omgang med andre hunde er normalt uproblematisk. Den er en fremragende børnehund og er meget tolerant. Racen er ideel til mindre aktive familier, fordi den ikke har behov for lange gåture. Bulldoggen er følsom for stærk varme, hvorfor det er vigtigt med skygge.

Referencer

Eksterne henvisninger 

 Bulldogklubben 
 FCI standarden for Engelsk bulldog 

Bulldog
Bulldog
Molosser
Terrain vague

Terrain vague henviser til flere artikler:

 Terrain vague er et begreb ofte brugt til at dække over overgangen mellem land og by.
 Terrain vague (film) – er en film af Marcel Carné.
 Terrain vague (bog) – er titlen på en bog af Willy Ørskov og Grethe Gratwol.
Syv fantastiske Fortællinger

Syv fantastiske Fortællinger (eng. Seven Gothic Tales (gotisk fiktion)) er en samling fortællinger skrevet af Karen Blixen og udgivet under pseudonymet Isak Dinesen i USA i april 1934 og i England i september samme år. Bogen blev udgivet i Danmark den 25. september 1935 i Danmark under Karen Blixens navn.

Som det ofte er tilfældet med Karen Blixens forfatterskab foregår fortællingerne ikke i hendes samtid, men udspiller sig i aristokratiske kredse i 1800-tallet. Temaet er mennesket og dets skæbne, forholdet mellem mandligt og kvindeligt samt forholdet mellem liv og kunst. Med mange lag og symboler betyder hver fortælling andet og mere end det, den umiddelbart fortæller. Det betyder, at der kræves fantasi og forestillingsevne at trænge til bunds i historierne og forstå deres egentlige indhold.

Genremæssigt kaldes de syv fortællinger fantastiske, fordi de ikke er naturalistiske, men knytter sig til fantasiens univers og genren magisk realisme.

Trivia 
 Dronning Margrethe II har i 2002 illustreret en udgave af Karen Blixens Syv fantastiske Fortællinger med découpager efter forespørgsel fra Frans Lasson.

Fortællinger 
 Vejene omkring Pisa
 Den gamle vandrende Ridder
 Aben
 Syndfloden over Norderney
 Et Familieselskab i Helsingør
 Drømmerne
 Digteren

Referencer

Eksterne henvisninger 
 Syv fantastiske Fortællinger på Forfatterweb.dk
 E-manuskript til fortællingen Digteren på Kb.dk (Det Kongelige Bibliotek)
 Om fortællingen Syndfloden over Norderney på Litteratursiden.dk

Litteratur i 1935
Novellesamlinger
Bøger af Karen Blixen
Mit Afrika

Mit Afrika (eng. Out of Africa) er en amerikansk dramafilm fra 1985, som bygger løst på det selvbiografiske værk Den afrikanske farm af Isak Dinesen (pseudonym for Karen Blixen) udgivet i 1937 samt hendes værk Shadows on the Grass og andre kilder som Letters from Africa 1914-1931.

Filmen, der er instrueret af Sydney Pollack, modtog 28 filmpriser – de syv oscarstatutetter.

Mit Afrika havde gallapremiere den 18. februar 1986 i Imperial og danmarkspremiere den 21. februar 1986. Blandt æresgæsterne til gallapremieren var Sydney Pollack, Klaus Maria Brandauer, Judith Thurman og prinsesse Benedikte.

Den 13. august 2010 blev filmen vist på storskærm under åben himmel på Karen Blixens egen græsplæne i parken til Rungstedlund. Rungstedlundfonden stod bag arrangementet, der fandt sted i anledning af 125 års jubilæet for Karen Blixens fødsel og 25 års jubilæet for filmens amerikanske premiere den 20. december 1985.

Medvirkende 
 Meryl Streep som baronesse Karen von Blixen-Finecke
 Robert Redford som Denys Finch Hatton
 Klaus Maria Brandauer som baron Bror von Blixen-Finecke
 Michael Kitchen som Berkeley Cole
 Malick Bowens som Farah Aden
 Stephen Kinyanjui som høvding
 Michael Gough som Lord Delamere
 Suzanna Hamilton som Felicity, der er baseret på Beryl Markham
 Supermodellen Iman i  gæsteoptræden som Mariammo.

Kildehenvisninger

Noter

Referencer

Eksterne henvisninger 
 
 Mit Afrika på Tcm.com (Turner Classic Movies) 
 Mit Afrika på Kino.dk
 Mit Afrika  på Biografmuseet.dk

Britiske film fra 1985
Dramafilm fra USA
Film baseret på bøger
Film baseret på virkelige begivenheder
Film instrueret af Sydney Pollack
Oscar for bedste film
Golden Globe for bedste film - drama
Karen Blixen
Biografiske film fra USA
Film baseret på værker af Karen Blixen
Engelsksprogede film
Mathilde Arcel Fock

Mathilde Arcel Fock (født 25. juli 1996) er en dansk skuespillerinde. Hun dimitterede fra Den Danske scenekunstskole i Aarhus i 2020, og har siden medvirket i bl.a. "Nogen er ude og  drikke øl" på Teater Republique og Aveny-T - en forestilling hun var medforfatter på, og instruerede. Derudover har hun medvirket i en række kortfilm, bl.a. "Mit barn" af Anders Walter, og flere forskellige teaterforestillinger - bl.a. "An education" og "Stolthed og Fordom" instrueret af Anna Balslev, på henholdsvis Teater Republique og Betty Nansen Teatret og "Mørkt Forår" på Betty Nansen Teatret instrueret af Amanda Ginman. I 2021 vandt hun en Reumert Talentpris for forestillingen Nogen er ude at drikke øl . 

Hun er datter af skuespilleren Nastja Arcel og instruktøren Mikael Fock.

Referencer

Eksterne henvisninger 
 

Skuespillere fra Danmark
Band of Horses

Band of Horses, tidligere Horses, er et amerikansk indie rockband, der blev dannet i Seattle, Washington i 2004. Det ledes af singer-songwriter Ben Bridwell, der også har været bandets eneste gennemgående medlem igennem adskillige udskiftninger. Bandets bestod i sommeren 2022 også af Creighton Barrett (trommer) og Ryan Monroe (keyboard, guitar, baggrundsvokal), samt Matt Gentling (bas, baggrundsvokal) og Brett Nash (guitar, baggrundsvokal). 

I 10 år var var den mest stabile sammensætning med guitaristen Tyler Ramsey og bassisten Bill Reynolds, der indspillede med bandet mellem 2007 og 2017 inden forlod bandet abrupt i i 2017.

Bandet albumdebuterede i 2006 med Everything all the time, der bl.a. indeholdt singlen "The Funeral". Albummet fik gode anmeldelser, eksempelvis  seks ud af seks stjerner i musikmagasinet GAFFA'. Efterfølgende er der udkomme tyderligere fem albums; Cease to Begin (2007), Infinite Arms (2010), Mirage Rock (2012), Why Are You OK (2016) and Things Are Great (2022). Infinite Arms var nomineret til en Grammy Award i 2011.
 
Bandets lyd er kendetegnet ved brug af mange guitarer, både elektriske, akustiske og lap steel guitarer.

 Optrædener i Danmark 
Bandet har spillet 11 gange i Danmark: 

Vega i København, marts 2008 
Roskilde Festivalen 2008 
Beatday i København, august 2009 
Falkonersalen på Frederiksberg, juni 2010 
Voxhall i Aarhus, september 2010 
Tap1 i København, februar 2011 
Northside Festival i Aarhus, juni 2011
Northside Festival i Aarhus, juni 2013
Tinderbox Festival i Odense, juni 2016
DR Koncerthus i København, marts 2017
Haven Festival i København, august 2017

 Tidslinje 

 Diskografi 

 Albums 
 Everything All the Time (2006)
 Cease to Begin (2007)
 Infinite Arms (2010)
 Mirage Rock (2012)
 Why Are You OK (2016)
 Things Are Great (2022)

 Live albums 
 Acoustic at the Ryman'' (2014)

Eksterne henvisninger 

Band of Horses officiel side

Referencer 
Rockgrupper fra USA
Indierockgrupper fra USA
Har spillet på Roskilde Festival
Merkonomernes Hovedorganisation

Merkonomernes Hovedorganisation er en faglig forening for merkonomer, handels- og akademiuddannede.

Foreningen blev startet i 1982 af merkonomuddannede, der ønskede en uafhængig service- og interesseorganisation. Fra starten blev foreningen døbt Samarbejdende Merkonomer. Der kom et navneskift i 1998, hvor foreningen fik navnet Merkonomernes Hovedorganisation.

Navneændringen skulle ses i lyset af, at man ville markere, at Merkonomernes Hovedorganisation nu var langt den største organisation, der varetager merkonomernes interesser.

Historisk set er Merkonomernes Hovedorganisation en udbrydergruppe fra Dansk Merkonomforening. Bruddet opstod, fordi gruppen bag Merkonomernes Hovedorganisation ønskede en selvstændig A-kasse tilknyttet foreningen.

I 2010 gik Merkonomernes Hovedorganisation ind i et samarbejde med  Min a-kasse. Dette skete sammen med en række andre mindre og mellemstore faglige foreninger. Dette har vist sig at være en rigtig beslutning, idet Min a-kasse gentagne gange er blevet kåret til den a-kasse, der har størst brugertilfredshed. 

Merkonomernes Hovedorganisation udgav tidligere medlemsbladet Merkonombladet, men det er nu erstattet af et månedligt nyhedsbrev, der er gratis for alle interesserede.

Formand for Merkonomernes Hovedorganisation er Bill T. Brodersen.

Eksterne henvisninger

 Merkonomernes Hovedorganisations hjemmeside

Etableret i 1982
Fagforbund under FH
Werner von Blomberg

Werner Eduard Fritz von Blomberg (2. september 1878 – 14. marts 1946) var en tysk officer. 

Von Blomberg var generalstabsofficer under 1. Verdenskrig. I Weimarrepublikken havde han høje poster i ministeriet for rigsværnet og blev i 1929 dets øverstkommanderende i Østpreussen. I 1933 blev han minister for rigsværnet, fra 1935 rigskrigsminister og øverstkommanderende for værnemagten, i 1936 tillige generalfeltmarskal. Von Blomberg var en nøgleperson i den tyske oprustning og bidrog til at binde hæren til Hitler og befæste nazisternes magt. I 1934 støttede han Hitler under opgøret med SA-lederen Ernst Röhm og indførte, at hæren skulle aflægge troskabsed til Hitler personligt. Von Blomberg deltog i planlægningen af Rhinlandets besættelse 1936, men året efter gjorde han vage indsigelser mod Hitlers krigskurs. Under påskud af Blombergs ægteskab med en tidligere prostitueret blev han efter pres fra Göring og Himmler fyret i februar 1938 sammen med hærchefen, Werner von Fritsch, hvorefter Hitler selv påtog sig overkommandoen. Efter krigen blev von Blomberg interneret og stillet for krigsforbryderdomstolen i Nürnberg; han døde under processen i amerikansk varetægt.

Eksterne henvisninger 

Nazister fra Tyskland
Nazi-Tysklands ministre
Tysklands militære personel i 1. verdenskrig
Modtagere af Jernkorset
Feltmarskaller i Nazi-Tyskland
Forsvarsministre fra Tyskland
Winnenden

Winnenden er en by i Rems-Murr-Kreis i delstaten Baden-Württemberg, Tyskland. Byen har 27.732 indbyggere.

Byens historie daterer sig tilbage til 1181.

Siden 1939 har højtryksrenserproducenten Kärcher haft hovedsæde i byen.

I 2009 blev byen scene for skolemassakren på Albertville Real­schule, hvor 16 blev skudt.
Knasterne

Knasterne var et dansk børnerockband, der eksisterede i perioden 1979-1983. Det blev dannet i Regstrup ved Holbæk på Sjælland og havde medlemmerne Carsten Mortensen, Lars Thaulow, Ole Hansen, Lars Hansen og Henrik Overgaard. Gruppen har bl.a. spillet sammen med det mere kendte børnerockband Parkering Forbudt og har udgivet to album, bl.a. Drømme.

I 2009 har Knasterne holdt en genforeningskoncert.

Diskografi 
 Knasterne 1 Drømme (1980)
 Knasterne 2 Kom som du er

Gæsteoptræden
 Børnerock for et børnehus
 Parkering Forbudt: Det' osse os (1980)

Eksterne henvisninger 
 
 "Børnerock – nu i voksen toneart", www.nordvestnyt.dk, 13. marts 2009

Rockgrupper fra Danmark
Musikgrupper fra 1979
Musikgrupper opløst i 1983
Landskab (Sønderjylland)

Landskaberne var ved siden af amterne en administrativ instans i Hertugdømmet Slesvig. Landskaberne stod på en anden måde overfor hertugen eller kongen. De enkelte områder blev ledet af et bonderåd, som blev valgt lokalt blandt de større bønder. Dette råd repræsenterede landskabet over for hertugen eller kongen. I stedet for individuelle afgifter betalte de en kollektiv afgift. Efter reformationen blev den lokale selvbestemmelse i landskaberne dog skvækket.

Landskaberne i Sønderjylland var Ejdersted (Landskabet Ejdersted), Nordstrand, Femern og Helgoland (indtil 1807), men også Før, Sild, Stabelholm og de to marskherreder Viding og Bøking havde karakter af landskaberne. Landskabernes embedsmænd kaldtes for landfoged og på Ejdersted for staller og overstaller.

Litteratur
Sønderjyllands historie indtil 1815, Historisk Samfund for Sønderjylland, Aabenraa 2008

Tidligere subnationale enheder i Danmark
Sønderjyllands historie (på tværs af landegrænser)
Hades Almighty

Hades Almighty er et norsk black metal-band. Det blev dannet i Bergen i 1992 under navnet Hades, og udgav en demo, et splitalbum samt to studiealbum under det navn før de i 1999 skiftede navn, da det amerikanske band af samme navn blev gendannet. Sammen med navneskiftet fulgte også en ændring i musikstilen, som blev mere progressiv.

Medlemmer 
 Janto Garmanslund – Vokal, bas, keyboard
 Jørn Inge Tunsberg – Guitar, keyboard
 Remi Andersen – Trommer, perkussion, støttevokal

Tidligere medlemmer 
 Wilhelm Nagel – Guitar (1993-1994)
 Stig Hagenes – Guitar (1994-1999)
 Havaard fra Bak De Syv Fjell skulle angiveligt også have været medlem en overgang.

Diskografi

Som Hades

Demoer 
 1993: Alone Walkyng

Studiealbum 
 1994: ...Again Shall Be
 1997: The Dawn of the Dying Sun

Splitalbum 
 1996: Katatonia/Hades (split med Katatonia)

Som Hades Almighty

Studiealbum 
 1999: Millenium Nocturne
 2001: The Pulse of Decay

Fodnoter

Eksterne links 
 Officiel hjemmeside 
 
 
 Hades på Encyclopaedia Metallum

Metalgrupper fra Norge
Black metal-grupper
Musikgrupper fra 1992